השפה העיקרית באזור היא איטלקית. צרפתית, פרובנסלית, אוקסיטנית, גרמנית, פריולנית, רומנש וסלובנית מדוברות קרוב לגבולות איטליה ומוכרות בצורה רשמית כשפות מיעוטים.
השפות המקומיות המגוונות, שמוגדרות לרוב כניבים על ידי דובריהן, לא נמצאות בשימוש רחב חוץ מבקהילות קטנות ובמשפחות. למרות זאת הן נחשבות כשפות מיעוט מחוזיות על ידי אונסק"ו.
המנון לאומי.
פדניה היא לא מדינה עצמאית, אך הליגה הצפונית בחרה ב"מקהלת העבדים העבריים" מהאופרה נבוקו של ורדי להמנון המדינה, על אף שמדובר בשיר למען איחוד איטליה, נושא שהליגה מתנגדת לו.
תמיכה בעצמאות.
הליגה הצפונית שולטת כרגע ב-5 מתוך 100 מחוזות איטליה. בבחירות המחוזיות שנערכו ב-2005 הם קיבלו רק 10% מהקולות בצפון איטליה (15.8% בלומברדיה, 14.7% בונטו, 8.5% בפיימונטה, 4.8% באמיליה-רומאניה, 4.7% בליגוריה, 1.3% בטוסקנה ו-0.9% במארקה). כך שכיום נראה שאם יהיה משאל עם לגבי עצמאות פדניה, איטליה תישאר מאוחדת.
רומנש
קונטרה באס
לורנס אוליפאנט
Come as You Are
Come as You Are (בוא כמו שאתה) הוא שיר של להקת הגראנג' האמריקאית נירוונה, והוא הסינגל השני שלהם מתוך האלבום Nevermind. הסינגל הוא השני המצליח ביותר מבחינה מסחרית שיצא מהאלבום, מלבד ההצלחה הגדולה של הסינגל Smells Like Teen Spirit. שני השירים מאוזכרים בדרך-כלל כגורמים לפריצתה של נירוונה ומוזיקת הגראנג' אל המיינסטרים. באופן שנוי במחלוקת, המנגינה של השיר "הושאלה" מלהיט בשם "Eighties" של הלהקה הבריטית Killing Joke. הלהקה לא הגישה תביעה בגין זכויות יוצרים, ודייב גרוהל אף ניגן תופים באלבום שלה בשנת 2001 בחינם.
השיר נחשב לאחד השירים האופטימיים יותר של נירוונה, ובאופן כללי מדבר על קבלת האחר (כפי שמרמזת כותרת השיר). עם זאת, בפזמון שר קוביין "And I Swear that I don't have a Gun", וחוזר על השורה כמה פעמים.
בבתים מנגן קריסט נובוסליץ' הבסיסט קטע בס שהפך לאחד מהידועים בהיסטוריה, ובפזמון משתנה המוזיקה לכבדה, אגרסיבית ומלאת דיסטורשן.
השיר דורג במקום 32 במצעד בילבורד הוט 100. במצעד הסינגלים הבריטי דורג השיר במקום התשיעי.
וידאו קליפ.
הקליפ נפתח בשוט שכאילו נלקח מעטיפת האלבום Nevermind: שטר של דולר שמשמש פתיון לתינוק. הקליפ ממשיך בצילומים מעט שונים משאר הקליפים של נירוונה (שתיארו בעיקר הופעות של הלהקה - בין אם אמיתיות או מבוימות) - בעיקר מצלמות בתנועה ומסתובבות, וכולל גם צילום של אקדח תופי ("I don't have a gun").
פורטלזה
פורטלזה (בפורטוגזית: Fortaleza, מילולית: "מבצר". באלפבית פונטי בינלאומי: foʁtaˈlezɐ) היא בירת מדינת סיארה, וממוקמת בצפון-מזרח ברזיל. אוכלוסייתה מונה כ-2.5 מיליון נפש והיא נחשבת לעיר השנייה בחשיבותה באזור מבחינה כלכלית, לאחר סלבדור שבבאהיה. פורטלזה מתפרשת על שטח של 336 קמ"ר. מצפון לעיר נמצא האוקיינוס האטלנטי, מדרום נמצאות הערים פקטובה, אאוסביו, מרקנאו ואיטאיטיניגה, ממזרח נמצאת מדינת ריו גראנדה דו נורטה והאוקיינוס האטלנטי וממערב נמצאת העיר קאוקאיה.
היסטוריה.
ההיסטוריה של פורטלזה החלה ב-2 בפברואר 1500, כאשר ויסנטה יאנייס פינסון הספרדי הגיע אל מפרץ מוקורייפ וקרא לקרקע החדשה סנטה מריה דה לה קונסולסיון, אך בגלל חוזה טורדסיאס, התגלית מעולם לא זכתה לתמיכה באופן רשמי. יישוב המקום החל כאשר ההולנדים בנו את מצודת שוננבורש ב-1649. מאוחר יותר, הפורטוגזים גירשו את ההולנדים ושינו את שם המצודה לפורטה דה נוזה סנורה דה אזונסאו. סביב המצודה, שנשמרה היטב, גדל כפר קטן שנהיה לעיר החמישית בגודלה בברזיל. ב-2004 נבחרה באופן מפתיע לואיזיאני לינס לראשות העיר ונבחרה שוב ב-2008.
תיירות.
תשתית שלמה, שלושת אלפים שעות שמש בשנה ובריזת האוקיינוס הקבועה נותנים לפורטלזה מימד של גן עדן. חיי הלילה מלאים באטרקציות, עם ברים, מסעדות והופעות. היא ידועה ב"לילות יום שני הפרועים ביותר בעולם". בפרייה דה איראסמה (חוף איראסמה), אחד האזורים העירוניים הראשונים בעיר, יש ברים ומסעדות לרוב. במקום נמצא הפונטה דוס אינגלסס (גשר האנגלית), המזח הישן, ואפשר לצפות ממנו בשקיעה ולאתר דולפינים.
מימי החופים המוכרזים של פורטלזה חמימים, דבר המציע נוחות מקסימלית לתייר. ניתן לראות גם את הג'נגאדאס (רפסודות קטנות וחלודות שדייגיה הרבים של סיארה משתמשים בהן). דייגי הים הביאו את פירות הים, האחראים למטבח הסיאראי. הפרייה דו פוטורו (חוף העתיד) הוא מקום מפגש לרוחצים. נמצא בו מספר גדול של מסעדות חוף אופייניות, הבנויות מתבן. האוכלוסייה המקומית קוראת להן "באראקאס דה פרייה". בערבי חמישי, החוף הופך מוקד ההתרחשות הגדול ביותר בחיי הלילה של העיר, עם מוזיקה חיה, פוהו והרבה סרטנים לאכול.
במרחק של מספר קילומטרים מן העיר נמצאים כמה חופים ידועים כמו פראינה, איגואפי ופורטו דס דונאס. באחרון ישנם שני פארקי מים גדולים.
מוקדי תיירות.
פורטלזה היא יעד תיירותי פופולרי ובה נמצאים מוקדי משיכה מרובים לתיירים. ביניהם:
מאפיינים תרבותיים.
בפורטולזה ישנם חיי תרבות חזקים ומסורתיים. מאז סוף המאה ה-19, יש בעיר מוסדות תרבותיים מגוונים. האינסטיטוטו דו סיארה (מוסד סיארה) נוסד ב-1887, והוא המוסד העתיק ביותר. האקדמיה סאארנסי דה לטראס (האקדמיה הבינלאומית סאארנסי) הייתה המוסד התרבותי הראשון מסוגו במדינה, כאשר נוסדה ב-15 באוגוסט 1894. ב-1892 פורטלזה הייתה מקום של תנועה תרבותית וביטוי ספרותי הנקרא "מאפיה רוחנית" וסיגנונה הספרותי המשובח הוצג בשבוע האומנות המודרנית ב-1922. ישנם מרכזי תרבות רבים אחרים כמו המרכז התרבותי באנקו דו נורדסטי, והחשוב ביותר - מרכז דרגאו דו מאר לאומנות ולתרבות שנמצא ברובע פרייה דה איראסמה, מקום בו מרוכזים מרכזים תרבותיים חשובים בפורטלזה. הפולקלור של פורטלזה הוא עשיר ביותר, ומקורו בשורשי אמונות מעורבות של עבדים אפריקניים, אירופאים ואינדיאנים כמה מהסממנים התרבותיים הם:
ספורט.
פורטלזה מספקת למבקרים ולתושבים פעילויות ספורט נרחבות. ישנם מספר מועדוני כדורגל בפורטלזה כמו פורטלזה, מועדון אתלטיקה פרוויאריו ומועדון ספורט סיארה. העיר היא אחת הערים שאירחו את מונדיאל 2014 שהתקיים בברזיל. לצורך כך שודרג אצטדיון קסטלאו.
אתר ספורט ימי עם רוחות חזקות הוא פרייה דו פוטורו. בנוסף, פורטלזה מארחת תחרויות עולמיות של גלישת גלים, גלישת רוח וגלישת קיט.
סוכנות החלל הברזילאית
סוכנות החלל הברזילאית (בפורטוגזית: Agência Espacial Brasileira; בראשי תיבות: AEB) היא הרשות האזרחית בברזיל שאחראית לפיתוח תוכנית החלל במדינה. היא מפעילה אתר לשיגור טילים באלקנטרה, מיקומו של האתר קרוב לקו המשווה גורם לכך שנדרשת פחות אנרגיה כדי לשגר לחלל.
סוכנות החלל הברזילאית היא היורשת של תוכנית החלל הברזילאית. לפני כן, התוכנית הייתה בשליטת הצבא הברזילאי. בגלל לחץ של ארצות הברית לגבי אפשרות של יישום צבאי של תוכנית החלל שלה, התוכנית הועברה לשליטה אזרחית ב-10 בפברואר 1994.
התוכנית סבלה עיכוב גדול ב-2003, כשטיל שהתפוצץ הרג 21 טכנאים. השיגור המוצלח הראשון היה ב-23 באוקטובר 2004. כשרכב הגישוש הברזילאי VSV-30, שוגר למשימה תת מסלולית בחלל.
סוכנות החלל הברזילאית שואפת למדיניות של פיתוח טכנולוגי משותף עם עוד תוכניות חלל מתקדמות של מדינות אחרות. בתחילה היא הסתמכה בכבדות על ארצות הברית, אבל אחרי שנתקלה בקשיי העברת טכנולוגיות איתם, היא הרחיבה פעילות וכעת עובדת גם עם מדינות אחרות, ובכלל זה אוקראינה, ישראל, ארגנטינה וסין.
תורת החיסון
אימיונולוגיה
בקת&quot;ב
טירת שלום
טירת שלום הוא מושב עובדים של יוצאי תימן שהוקם בשנת 1930 על אדמות הקרן הקיימת ובסיוע המרכז החקלאי של ההסתדרות ועזרה כספית של קרן היסוד. בשנת 1959 הפך המושב לשכונה חקלאית בתחומה של נס ציונה ואחר כך לשכונה בעיר. המושב נקרא על שמו של גדול משורריה היהודים של תימן, שלום שבזי.
אברהם בן יוסף (מזרחי) היה מהמייסדים הראשונים אשר יחד עם עוד 21 משפחות התיישבו בגבעות טירת שלום. במלאת 90 שנה לנס ציונה הוזמן אברהם בן יוסף על ידי ראש המועצה דאז שמיד לקבלת תעודת הוקרה על פועלו. הקרן הקיימת הכינה את התשתיות להקמת היישוב, וערכה מיפוי וחלוקה לנחלות ויחידות אדמה לבעלי מקצוע, קדחו באר מים. אדמת הכורכר לא צלחה לחקלאות, לכן התפרנסו רוב התושבים מעבודה בפרדסי איכרי נס ציונה והאזור, חלק מהנשים עבדו במשק בית בבתי האיכרים ובעיקר באריזה בעונת קטיף ההדרים. בשנת 1937 וכן בשנת 1946 הצטרפו עוד מתיישבים למושב, כאשר הוותיקים הפרישו בנדיבות אדמות לטובת המתיישבים החדשים על מנת שהיישוב ייבנה ויגדל.
בשנת 1930 ישרה הקרן הקיימת את השטח של המושב ועד אוגוסט הספיקו כבר חלק מהמתיישבים להקים צריפים זמניים למגורים עד קבלת תקציב לבניית בתי קבע. כבר בתחילת 1931 השתתפו נציגים של המושב בוועידה הדתית של התימנים וביולי 1931 החלה בניית 23 בתי קבע שכללו כל אחד שני חדרים ומטבח. הבנייה הסתיימה בפסח תרצ"ב (1932).